Adam Sandler

Adam Richard Sandler (s. 9. syyskuuta 1966 New York, New York) on yhdysvaltalainen näyttelijä, koomikko ja tuottaja. == Tausta == Sandler syntyi amerikanjuutalaiseen perheeseen Brooklynin kaupunginosassa New Yorkissa ja varttui Manchesterissa New Hampshiressa. Sandler on suorittanut Bachelor of Fine Arts -tutkinnon New Yorkin yliopistossa vuonna 1991. Vuonna 2003 Sandler avioitui malli Jackie Titonen kanssa, jonka oli tavannut elokuvan Big Daddy kuvauksissa. Heillä on kaksi tytärtä, (s. 2006 ja 2008). == Ura == Sandler teki ensimmäisen esiintymisensä koomikkona 17-vuotiaana bostonilaisella komediaklubilla. Myöhemmin hän alkoi esiintyä klubeilla säännöllisesti. Sandlerin esiinnyttyä Los Angelesissa, koomikko Dennis Miller huomasi hänen kykynsä ja suositteli tätä Saturday Night Liven tekijöille. Sandlerista tuli yksi ohjelman käsikirjoittajista vuonna 1990 ja seuraavana vuonna hän alkoi itse esiintyä ohjelmassa vakituisesti. Ennen tätä hän oli esiintynyt televisiossa Smittyn roolissa tilannekomediasarjassa Bill Cosby Show (The Cosby Show) ja ollut sketsinäyttelijä Music Television -kanavan tietokilpailuohjelmassa Remote Control. Sandler jätti Saturday Night Liven vuonna 1995, viiden tuotantokauden jälkeen, kun hänen sopimuksensa irtisanottiin. Sandler teki elokuvauransa ensimmäisen pääosaroolin jo vuonna 1989 elokuvassa Going Overboard, mutta varsinainen läpimurto koitti vuonna 1995 elokuvan Billy Madison myötä. Paul Thomas Andersonin ohjaama ja Sandlerin tähdittämä ”epätavallinen romanttinen komedia” Punch-Drunk Love – rakkauden värit (Punch-Drunk Love) sai vuoden 2002 Cannesin elokuvajuhlilla palkinnon parhaasta ohjauksesta (voitto jaettiin kahden ohjaajan kesken). Sandler itse sai roolistaan Barry Eganina Golden Globe -ehdokkuuden sarjassa paras miespääosa musikaali- tai komediaelokuvassa. Enimmäkseen slapstick-huumoria sisältävissä komedioissa esiintynyt Sandler on tehnyt joitakin vakavampia rooleja myös Punch-Drunk Loven jälkeen. Vuonna 2007 sai esimerkiksi ensi- iltansa draamaelokuva Reign Over Me – ystävyyden voima (Reign Over Me), joka kertoo syyskuun 11. päivän terrori-iskuissa perheensä menettäneestä miehestä. Eniten lipputuloja on Sandlerin elokuvista kerännyt heinäkuuhun 2011 mennessä vuonna 2010 ilmestynyt Oikeesti aikuiset (Grown Ups), joka tuotti maailmanlaajuisesti yli 270 miljoonaa Yhdysvaltain dollaria. Yhteensä kolmetoista hänen elokuvaansa on tuottanut yli sata miljoonaa dollaria, ensimmäisenä vuoden 1998 The Wedding Singer. Hänen elokuvansa ovat tuottaneet maailmanlaajuisesti yli kolme miljardia dollaria. Sandler perusti Happy Madison Productions -tuotantoyhtiön Jack Giarraputon kanssa. Yhtiö on tuottanut monia hänen, mutta myös muiden tekijöiden elokuvia. Sen nimi on yhdistelmä kahden hänen elokuvansa, Happy Gilmoren ja Billy Madisonin, nimistä. Näyttelemisen ja klubiesiintymisten ohella Sandler on myös tehnyt useita komedia-albumeita, joista ensimmäinen, They're All Gonna Laugh, ilmestyi vuonna 1993. Yhteensä hänen levyjään on myyty yli kuusi miljoonaa kappaletta. Sandler sai vuonna 2011 tähden Hollywood Walk of Famelle. == Osittainen filmografia == Suomenkielinen nimi Alkuperäinen nimi Vuosi Rooli Muuta Going Overboard Going Overboard 1989 Schecky Moskowitz Pähkähullu klovni Shakes the Clown 1992 Dink-klovni Coneheads Coneheads 1993 Carmine Sekopäät Airheads 1994 Pip Mixed Nuts – joulun hengenpelastaja Mixed Nuts 1994 Louie Billy Madison Billy Madison 1995 Billy Madison myös käsikirjoittaja Happy Gilmore – ammattilainen Happy Gilmore 1996 Happy Gilmore myös käsikirjoittaja Bulletproof – luodinkestävä Bulletproof 1996 Archie Moses The Wedding Singer The Wedding Singer 1998 Robbie Hart Jäynäjengi Dirty Work 1998 Satan cameorooli Juomahemmo The Waterboy 1998 Robert ”Bobby” Boucher Jr. myös tuottaja ja käsikirjoittaja Big Daddy Big Daddy 1999 Sonny Koufax myös tuottaja ja käsikirjoittaja Deuce Bigalow – 10 dollarin gigolo Deuce Bigalow: Male Gigolo 1999 Robert Justin cameorooli (ääni) Little Nicky Little Nicky 2000 Nicky myös tuottaja ja käsikirjoittaja Elukka The Animal 2001 Townie tuottaja Herra Deeds Mr. Deeds 2002 Longfellow Deeds myös tuottaja Punch-Drunk Love – rakkauden värit Punch-Drunk Love 2002 Barry Egan Adam Sandlerin joulutarina Eight Crazy Nights 2002 useita rooleja myös tuottaja ja käsikirjoittaja The Hot Chick The Hot Chick 2002 kreditoimaton rooli myös tuottaja Anger Management Anger Management 2003 Dave Buznik myös tuottaja Aina eka kerta 50 First Dates 2004 Henry Roth myös tuottaja Spanglish – käännöskukkasia Spanglish 2004 John Clasky Luunmurskaajat The Longest Yard 2005 Paul Crewe myös tuottaja Deuce Bigalow: Koko Euroopan gigolo Deuce Bigalow: European Gigolo 2005 Javier Sandooski (kreditoimaton) myös tuottaja Klik! Click 2006 Michael Newman myös tuottaja Reign Over Me – ystävyyden voima Reign Over Me 2007 Charlie Fineman Voitte suudella sulhasta I Now Pronounce You Chuck and Larry 2007 Chuck Levine myös tuottaja Zohan – lupa saksia You Don't Mess with the Zohan 2008 Zohan Dvir/Scrappy Coco myös tuottaja ja käsikirjoittaja Iltasatuja Bedtime Stories 2008 Skeeter Bronson myös tuottaja Funny People Funny People 2009 George Simmons Oikeesti aikuiset Grown Ups 2010 Lenny Feder myös tuottaja ja käsikirjoittaja Just Go With It Just Go With It 2011 Danny Maccabee Zookeeper Zookeeper 2011 Donald-apina äänirooli Jack and Jill Jack and Jill 2011 Jack ja Jill Sadelstein myös tuottaja ja käsikirjoittaja Hotel Transylvania Hotel Transylvania 2012 Kreivi Dracula äänirooli That's My Boy That's My Boy 2012 Donald ”Donny” Berger myös tuottaja Oikeesti aikuiset 2 Grown Ups 2 2013 Lenny Feder myös tuottaja ja käsikirjoittaja Lomapainajainen Blended 2014 Jim Friedman myös tuottaja Men, Women and Children Men, Women and Children 2014 Don Truby The Cobbler The Cobbler 2014 Max Simkin Pixels Pixels 2015 Sam Brenner myös tuottaja The Ridiculous 6 The Ridiculous 6 2015 Tommy "Valkoinen Veitsi" Stockburn Sandy Wexler Sandy Wexler 2017 Sandy Wexler Meyerowitzin perheen tarinat (Uudistettu painos) The Meyerowitz Stories (New and Selected) 2017 Danny Murhamysteeri Murder Mystery 2019 Nick Spitz Hiomattomat timantit Uncut Gems 2019 Howard Ratner == Lähteet == == Aiheesta muualla == * * Adam Sandlerin verkkosivut Luokka:Yhdysvaltalaiset näyttelijät Luokka:Yhdysvaltalaiset koomikot Luokka:Yhdysvaltalaiset televisiokäsikirjoittajat Luokka:Hollywood Walk of Fame Luokka:Amerikanjuutalaiset Luokka:Vuonna 1966 syntyneet Luokka:Elävät henkilöt Luokka:Seulonnan keskeiset artikkelit